SEBUAH SIRI NETFLIX
Tuanku.
Dah tiba masa.
Sisi!
Di mana kamu?
Sisi!
Budak ini asyik menyusahkan aku!
Jom sorok.
Dah cari di bilik bawah tanah? Di loteng?
Dia belum siap?
Oh, Tuhanku. Duke itu akan tiba bila-bila masa saja.
Ibu cakap Duke itu nak melamar kakak.
- Kakak tak suka dia. - Kenapa?
Baju dia buruk.
Puan tak apa-apa?
"Aduh, sakitnya perut saya.
Semuanya sebab budak bertuah ini! Beri saya schnapps."
- Dia ada dengan kamu? - Tak, ibu.
Saya tak tipu.
Kita perlu mandikan, siapkan dan dandan rambut dia.
Ibu takkan biar dia buat hal lagi.
Sisi!
Siaplah kamu!
Kakak nak kahwin dengan bidadara.
Kamu faham?
Sisi!
Di mana dia?
Sisi cakap dia nak kahwin dengan bidadara.
Sisi!
Jangan takut, Puck.
THE EMPRESS
Tuanku?
Dah tiba masa.
Selamat pagi, tuanku.
Tuanku.
- Tuanku. - Tuanku.
Selepas bersantap, tuanku perlu jumpa utusan Bohemia
dan menyedang persalinan musim sejuk
selepas pelaksanaan hukuman.
Menyedang persalinan lagi?
- Tangguhkan. - Menjunjung perintah.
Tuanku.
Bonda.
Awalnya anakanda bangun. Kenapa? Tak boleh tidur?
Pagi ini mendukacitakan.
Lama-lama, biasalah.
Ada perkara yang kita takkan terbiasa.
Mari sini. Jangan takut, Puck.
Kamu akan selamat.
Ayah.
Bangun.
Tolong saya.
Sisi akan balik sekejap lagi. Setiap pagi, dia berdoa di gereja.
Dia cukup umur musim panas lepas.
Dia dah boleh kahwin.
Nak teh lagi? Marie?
Puck jatuh semasa berlari,
tapi tak sangka seteruk ini.
Kamu tak habis-habis buat masalah.
Apa kamu buat di situ?
Kamu patut bertunang pagi ini.
Saya tak nak hidup ikut telunjuk ibu.
Saya nak keluar dan lihat dunia.
Ayah nak buat apa?
Jangan!
Kakinya patah.
Ia takkan sembuh.
Nah.
Kakinya akan sembuh.
Puck akan tempang seumur hidup.
Apa gunanya ia hidup?
Kamu suka cari pasal dan buat sesuka hati kamu.
Tanggunglah akibatnya.
"Ajal tidak memisahkan, bahkan menyatukan.
Yang memisahkan ialah hidup."
Heinrich Heine.
Raja mesti tunjuk muka.
Inilah masa seorang raja tunjuk kekuasaannya.
Beri kami roti!
Kami lapar!
Pembunuh!
Tali gantung!
Tertuduh dihukum gantung atas kesalahan berkomplot,
mencetuskan pemberontakan,
menghina institusi raja-raja dan menderhaka.
Kebawah Duli Yang Amat Mulia Raja
memiliki kuasa untuk mengurniakan pengampunan.
Ada kata-kata terakhir daripada kesemua tertuduh?
Kau hidup mewah, tapi rakyat mengemis,
tuanku.
Kau boleh bunuh kami, tapi bukan perjuangan kami.
Rakyat akan bangkit.
Bangkit!
- Aku mati untuk rakyat. - Ya!
Untuk rak…
Tutup pintu.
Kamu tolak pinangan dua count dan dua duke.
Mereka orang baik-baik.
Aduh, sakitnya. Doktor cakap ulser ibu boleh pecah.
Ibu akan mati kerana kamu, Sisi.
Nama saya Elisabeth.
Kamu!
Ibu?
Cubalah contohi kakak kamu.
Apa dia buat kalau dia tak puas hati?
Saya tak tahu.
Ibu pun, tapi itulah yang sepatutnya.
Saya nak tentukan hidup saya sendiri. Apa masalahnya?
Kamu nak jadi apa?
Penyair?
Apa salahnya?
Kamu belum kenal dunia.
Orang takkan pandang kamu.
Saya dah nekad.
Ada banyak institusi untuk orang gila di luar sana.
Hospital gila? Itu keterlaluan.
Diam!
Masa depan Helene cerah.
Perkahwinan diraja.
Jangan kamu berani rosakkannya, faham?
Tolonglah, ibu. Saya tak gila.
Buktikannya.
Apa ini?
Raja cederakan diri sendiri? Memalukan.
Anakanda tak suka bunuh orang.
Apa boleh buat? Mereka nak bunuh anakanda.
- Bukan mereka. - Mereka berkomplot nak bunuh anakanda.
Pasti ada cara lain.
Cara lain?
Cuaca sejuk, tanaman rosak. Rakyat kelaparan.
Sebab itu mereka memberontak.
Takkan kita nak gantung semua orang?
Kita bukan Tuhan.
Kemarahan rakyat ibarat satu wabak yang membarah.
Ia mesti dihentikan.
Apa itu?
Hadiah daripada Tsar Nicholas untuk Duli Yang Amat Mulia.
Baca kuat-kuat.
"Sahabatku, semoga hadiah ini memberimu kekuatan.
Empayar segah Austria goyah apabila rakyatnya sakit dan kebuluran.
Rakyat dahaga akan visi dan harapan baharu.
Beta tunggu titah perintah
dan bumi Austria akan kembali makmur."
Baiknya.
Dia nak kita ikut dia berperang dengan Sultan.
Empayar Uthmaniyah hampir tumbang. Inilah masanya.
Rakyat kita tak perlukan peperangan!
Bonda tahu apa rakyat perlukan.
Tuanku.
Silakan.
Helene dari Bavaria.
Itu penyelesaiannya? Anakanda mesti kahwin?
Kepercayaan rakyat akan pulih kalau anakanda kahwin
dan beri Austria pewaris takhta.
Tengok potret ini.
- Helene salih dan cantik. - Itu tak memadai.
Itu tak penting.
Prussia nak rampas takhta kita.
Keturunan Napoleon kaki belit.
Puteri-puteri Belgium pula hodoh belaka.
Perkahwinan dengan Bavaria akan mengukuhkan jajahan kita di Jerman.
Lagipun, ia nampak lebih ikhlas.
Bonda tak bunuh pemberontak supaya anakanda boleh memilih-milih.
Dia akan hadir pada hari keputeraan anakanda di Ischl.
Kita akan umum pertunangan anakanda.
Ini tempoh yang sukar.
Rakyat kita dahagakan harapan baharu.
Sebab itulah ibu nak hantar kamu ke hospital gila.
Kalau dia tegur kakak, saya heret kakak sekali.
Baguslah kamu ikut.
Itu pun sebab ibu nak perhatikan saya.
Kakak nak kamu teman kakak.
Betulkah?
Kakak takut kamu
buat kerja gila.
Jangan risau akan saya.
- Kakak tahu muka saya tebal. - Taklah.
Biar kakak baca.
Belum siap.
"Pinjamkan daku sayapmu Bawaku terbang jauh ke mahligaimu
Andai kita terbang melayang nun di sana
- Di jumantara biru - …jumantara…
Alangkah girang hatiku Puji-pujian buat Yang Esa
Pengurnia nikmat kebebasan."
Jangan sampai ibu baca.
Saya takkan buat kacau.
Saya janji akan jaga perangai.
Mulai sekarang.
Selamat datang, tuanku.
Baginda dah sampai?
Rombongan diraja dijangka tiba pagi esok.
Siapkan makanan. Saya lapar.
Baginda tak datang untuk berborak, jadi jangan tanya soalan peribadi.
Baginda tak suka drama. Jangan sebut atau komen perihal perempuan.
Sisi!
Tiada drama.
Baiklah.
Adinda baginda pun datang.
Ibu tak berharap, tapi apa salahnya menyelam sambil minum?
Jom! Cepat.
Jangan lupa mandi sebelum tidur.
Aduh! Perlahan sikit.
Tak lama lagi, dang perwara yang sikat rambut kakak.
Macam mana kalau kami tak serasi?
Saya dengar badan dia berbulu macam babi hutan
dan dia suka perempuan usap bulu dia.
Kakak pasti bahagia.
Kalau dia tak suka kakak?
Kalau dia rasa…
kakak membosankan?
Dia pasti suka kakak.
Kakak seorang yang elegan.
Kakak bertimbang rasa.
Tak macam kamu.
Kadang-kadang, saya cemburu akan kakak.
Mari sini.
Saya akan rindu kakak.
Selamat petang, tuanku.
Ini fantasi tuanku?
Tuanku, beruang
dan patik, si tupai yang lemah?
Kalau ya?
Patik jawab, "Menjunjung kasih, tuanku."
Patik cuma hamba yang hina.
Kita tak banyak masa.
Patik dengar tuanku akan bertunang.
Dengan dia?
Dia nampak sangat baik.
Tuanku suka dia?
Tapi, kenapa patik rasa dia nampak pelik?
Mari sini.
Dia ada misai?
Dah lama tuanku tak ketawa.
Apa patik boleh buat untuk hiburkan tuanku?
Beta terpaksa kahwin demi kepentingan politik…
dan pewarisan takhta.
Macam mana dengan kita?
Ini bukan cinta, betul?
Selamat pagi, tuanku. Patik harap perjalanan tadi lancar.
- Selamat datang ke Ischl. - Beta nak tunggang kuda sebelum sarapan.
Tidak!
Mustahil.
Di mana satu lagi beg pakaian kami?
Itu saja beg pakaian di dalam kereta kuda.
Mungkin ia akan tiba nanti.
Habislah.
Baju pengebumian?
- Kenapa? - Pak Cik Georg mangkat.
Siapa dia?
- Itu tak penting, Sisi. - Nak pakai baju ini atau baju kotor?
Baju tak penting.
Baju sangat penting! Esok hari keputeraan baginda!
Boleh ambilkan saya segelas sherry?
Di London dan Paris, artis cuma pakai baju berwarna hitam.
Kamu tak tahu apa-apa! Jangan ganggu kami, okey?
- Selamat pagi, Yang Amat Mulia. - Selamat pagi.
Selamat pagi, Yang Amat Mulia.
Jalanlah elok-elok!
Terima kasih.
Oh, Tuhan.
Jom.
Kenapa menyorok?
Patik tak menyorok.
Awak memang suka menghendapkah?
Tak, tuanku.
Kenapa tak pakai kasut?
Patik suka berkaki ayam.
- Kenapa dengan burung itu? - Kenapa banyak tanya?
- Ia terperangkap di dalam vila. - Beta faham perasaan itu.
Awak adik Helene?
Ya, tuanku.
Awalnya menunggang kuda.
Ya, ia buat fikiran beta lebih tenang.
Patik faham.
Beta pergi dulu.
Junjung kasih.
Yang Amat Mulia.
Bonda dan kanda tuanku pasti senang.
Entahlah.
Orang Venice takkan percaya
saya sambut hari keputeraan baginda di sini.
Maximilian, tak sangka betul!
Akhirnya, anakanda datang.
Anakandaku sayang.
Siapa dia?
Nama dia Francesca, baroness dari Itali.
Bonda fikir orang Itali tak suka kita.
Dia suka kita.
Merafak sembah, tuanku.
Bonda dengar kamu berasmara di dalam kereta kuda.
Anakanda dengar bonda jumpa maharani baharu.
Kenalkan. Ini adinda saya, Ludwig-Viktor.
Yang Amat Mulia.
Anakanda tak sempat beritahu bonda yang dia nak datang.
Anakanda, buatlah apa-apa pun. Tiada sesiapa kisah.
Tetamu menunggu di ruang tamu.
Kebawah Duli Tuanku, Duli Yang Maha Mulia Archduchess dan Archduke Austria.
Dinda.
Sophie.
Maaf, salah satu beg pakaian kami tertinggal.
Duli Yang Maha Mulia Raja.
Bangun.
Tuanku.
- Tuanku. - Tuanku.
Dialah orangnya.
Angkat muka kamu, Helene.
Menjunjung kasih, tuanku.
Siapa ini?
- Sisi. - Elisabeth.
Burung tadi okey?
Tuanku, santapan dah dihidangkan.
Bagus! Silakan?
Tsar minta bantuan kita
untuk lawan Sultan dan takluk Empayar Uthmaniyah.
- Kanda tak setuju. - Kenapa?
Inggeris dan Perancis takkan sokong peperangan yang sia-sia.
Bukankah Empayar Habsburg kebal?
Tiada sesiapa yang kebal, Luzi.
Helene, beta suka tocang kamu.
Kamu suka, Franz?
Cantik.
Patik dandan sendiri.
Helene tak biasa buat apa-apa kerja.
Awak?
Awak adik yang macam mana?
Yang hambar atau nakal?
Cuba teka.
Beta dah agak.
Awak rasa Helene sesuai untuk kanda beta?
Biarlah mereka sendiri yang menilai.
Beta nilai semua calon.
- Besar tanggungjawab itu. - Ya.
Awak calon terbaik.
Apa?
Awak takkan gemuk. Tengok pergelangan tangan awak.
Lainlah macam dia. Beta mesti tinggalkan dia.
Relaks. Dia tak faham.
Awak cantik macam bunga.
Terima kasih, sayang.
Malulah.
Luziwuzi.
Hilang selera kanda.
Pergi main di dalam bilik.
Ironinya, patik baru nak minta tuanku buat perkara yang sama.
Ampun, tuanku. Patik terlepas cakap.
Helene fasih berbahasa Bohemia.
Bahasa Perancisnya pun semakin lancar.
- Betul, Helene? - Ya, ibu.
Baguslah.
Apa kata kita keluar bersiar-siar?
Bolehlah mereka kenal lebih rapat
tanpa gangguan.
Bersiar-siar di bawah matahari terik?
Bagus idea itu.
Bonda.
Hai.
Awak memang berani.
Sekali lagi, patik minta maaf.
Tak apa.
Beta suka kejujuran awak.
Terima kasih.
Jangan risau.
Dia akan melamar Helene.
Sebab semua lelaki dalam keluarga ini ikut cakap kanda?
Sebab dia tahu itulah yang terbaik.
Beta nak dengar muzik petang nanti, Margarete.
Muzik yang rancak, tuanku?
Sebaliknya. Beta nak dengar muzik yang santai.
Syukurlah suami dinda tak ikut.
Dia memang dayus dan penakut.
Kanda dah kata dia patut teman Karl di Auhof.
Ada hadiah untuk tuanku.
Selamat hari jadi.
Awak kait sendiri?
Ya, tuanku.
Terima kasih banyak.
Nah.
Bak kata orang, tak kenal maka tak cinta.
Patik setuju.
Beta pun kambing hitam macam awak.
Baroness!
Archduke cari awak. Dia petik bunga itu untuk awak.
Terima kasih.
- Jalan! - Ya, jalanlah ini.
Beta nak minum ucap selamat.
Terima kasih banyak kerana sudi hadir bagi meraikan
hari keputeraan Franz Joseph esok.
Tahun baharu,
lembaran baharu.
Untuk anakanda Helene,
beta harap kita akan terima berita baik tak lama lagi.
Dia pulangkan sapu tangan itu.
Kenapa dia tanya pasal burung?
Apa maksud dia?
Kami terserempak di taman pagi tadi.
- Kamu berbual dengan dia? - Tak.
Ini amaran terakhir.
Mungkin beg pakaian kita dah sampai.
Dia tak suka saya. Saya tanya sepatah, dia jawab sepatah.
Yang penting, dia tahu kamu cantik dan berbudi bahasa.
Kalau nak belajar, lebih baik dia baca buku.
Gembira jumpa dinda. Kanda ingatkan dinda tak datang.
Kanda nak kahwin dengan gadis Bavaria itu?
Dia tak sesuai?
Taklah, dia memang sesuai untuk kanda.
- Dinda rasa dia terlalu… - Baik?
Senang diramal.
Ceritalah tentang dinda.
Askar-askar kanda baik-baik saja.
Kanda, kerajaan kita memang hebat.
- Rakyat kita berkebolehan. - Baguslah.
Yang kelakarnya, mereka benci kanda.
Dinda bergurau saja.
Sejujurnya, dinda risau.
Rakyat tak suka kita.
Kanda seorang.
Rakyat kata kanda anak emak
yang tercirit apabila Perancis dan Prussia datang.
Dinda balas, "Dah lama dia tak tercirit."
- Cukup, dinda. - Rakyat kata kanda tiada visi…
tapi apalah dinda tahu?
Beritahu saja kalau nak dinda melobi untuk kanda.
Kanda nak dinda pulang ke Vienna…
sebagai kaunselor kanda.
Kanda perlukan dinda.
Nanti dinda fikir.
Awak okey?
Patik okey.
Awak buat apa?
Cuaca panas, tapi lantai ini sejuk dan nyaman.
Selesa.
Betul cakap awak.
Selesa.
Beta dengar awak perli adik beta.
Ampun, tuanku.
Patik tak fikir sebelum cakap.
Awak patut ajar beta.
Apa ini?
Sebenarnya, ini bukan rambut patik.
Rambut siapa?
Rambut Puck. Ini saja kenangan yang tinggal.
Kuda patik.
Ramai orang cakap patik gila, tapi patik tak gila.
Semasa kecil, beta patahkan gigi adik beta.
Kemudian, beta soroknya.
Itu barulah gila.
Sakit lagi?
Tak.
Terima kasih.
Beta senang dengan awak.
Beta nak umumkan pertunangan mereka sebelum kita berangkat pulang.
Awak boleh mula pilih istanawati.
Patik dah sediakan senarai calon, tuanku.
Jangan pilih yang bodoh dan lembab.
Patik akan senaraikan salah seorang dang perwara.
Seseorang berpengalaman.
Bagus, countess.
Asalkan bukan Margarete.
Beta masih perlukan awak.
Beta tak sabar nak tengok persembahan awak.
- Teruskan. - Menjunjung kasih, tuanku.
Kakak rasa dia lebih kacak berbanding dalam gambar, bukan?
Kenapa dengan kamu? Kamu dengar apa kakak cakap?
Dengar.
Tak sabar rasanya nak tunggu esok.
Yang Amat Mulia, sila ikut saya.
Saya?
Tuanku, duchess mengadap.
Tuanku ajak patik minum champagne sekarang?
Hari ini hari jadi beta.
Selamat hari jadi, tuanku.
Patik mesti balik ke bilik sekarang.
Tunggu!
Tolonglah.
Patik dah janji tak nak buat hal di sini.
Dah terlambat.
Boleh kita cakap macam biasa? Elisabeth?
Itu nama awak, bukan?
Ya, tapi dah lama orang tak panggil nama patik.
Awak mengingatkan beta…
kepada diri beta yang dulu.
Macam mana tuanku dulu?
Bebas.
Jangan.
Tuanku bakal suami kakak patik.
Semuanya dah diaturkan.
Beta nak awak.
Selama ini, beta asyik ikut telunjuk orang.
Beta dah bosan.
Berbulan-bulan beta terkongkong…
tapi dengan awak,
beta rasa macam dilahirkan semula.
Tuanku tak kenal patik.
Awak tak takut berterus terang.
Lagipun…
awak tak sama macam orang lain.
Awaklah gadis idaman beta.
Semoga panjang umur
Panjang umur
Semoga panjang umur
Panjang umur
Nasib baik baju kita sempat sampai.
Terima kasih banyak.
Terima kasih kerana hadir. Beta sangat gembira.
Beta ada satu pengumuman.
Beta nak melamar seorang gadis.
Duchess Bavaria…
Elisabeth.
Tidak!
Tahniah.
Minum.
Tunggu dulu!
Kakak, saya sendiri tak sangka.
Kamu mesti tolak lamaran itu!
Tolonglah.
Tolonglah tolak lamaran itu.
Saya jatuh cinta.
Kamu goda dia malam tadi supaya dia pilih kamu?
- Tak. - Jadi, kenapa?
Kenapa dia nak kahwin dengan kamu?
Kamu tak layak jadi maharani.
Dia takkan bahagia.
Dia akan jadi maharani empayar kedua terbesar di Eropah.
Jangan main-main lagi.
Anakanda serius.
Bonda dah pilih calon terbaik untuk anakanda.
Helene dah bersedia.
Dia boleh membahagiakan tuanku.
Sisi masih terlalu…
keanak-anakan.
Anakanda nak Elisabeth.
Kebawah Duli Yang Maha Mulia Raja dan Archduchess.
Tolonglah cakap semua ini cuma salah faham.
Sekarang.
Cukup.
Beta tak peduli pendapat orang lain.
Beta nak dengar jawapan kamu.
Kamu nak jadi Maharani Habsburg?
Nak.
Jumpa lagi.
VIENNA EMPAYAR AUSTRIA
Tahniah atas pertunangan tuanku.
Pilihan yang mengejutkan.
Beta akan buat lebih banyak kejutan.
Kamu jadi maharani? Siapa sangka?
Ibu terpaksa buat banyak persiapan. Kamu memang bertuah.
Sisi, kamu dengar?
Panggil saya Elisabeth.
Jangan risau, tuanku.
Batu pun berlekuk kalau selalu dititik air.
Beta tak risau.
Kalau susah sangat, tahulah beta uruskannya.
Bangun!
Lepaskan saya!
Kerajaan memang dah melampau.
Raja nak kahwin.
PERKAHWINAN FRANZ JOSEF I., ELISABETH
Inilah peluang kita.
Untuk rakyat.
Terjemahan sari kata oleh Saffura